ইদলিবে যেকোনো সর্বাত্মক আক্রমণ বিধ্বংসী মানবিক পরিণতি সৃষ্টি করতে পারে। তুরস্ক ও ইউরোপ রাশিয়াকে এ ধরনের আক্রমণাত্মক রাজনৈতিক তৎপরতা বন্ধে প্রভাবিত করতে হবে। আর তুরস্ক, রাশিয়া ও ইরানের একটি সমঝোতায় পৌঁছানোর জন্য আলোচনার টেবিলে ফিরে আসার মাধ্যমেই সেটি সম্ভব হবে। রাশিয়ার হেমিমিম বিমানঘাঁটিতে বিদ্রোহীদের ড্রোন হামলা বন্ধ করা, নিয়মিত বাণিজ্যিক চলাচলের জন্য মহাসড়ক খুলে দেয়া এবং ইদলিবে সরকারি বাহিনীর হামলা বন্ধ করার ব্যাপারে সাময়িক সমঝোতা এখানকার সমস্যা সমাধানের উপায় বের করার একটি পথ তৈরি করেছিল। এখন পশ্চিমা দেশগুলোর মস্কোর কাছে স্পষ্ট করে দেয়া উচিত যে, ইদলিবের মানবিক বিপর্যয়ের অর্থ হবে, তারা রাজনৈতিক সমাধানের জন্য এর পর রাশিয়ার সাথে কাজ করতে পারবে না অথবা দামাস্কাসের সাথে পুনঃসংশ্লিষ্ট হওয়াও তাদের পক্ষে আর সম্ভব হবে না। তাদের আরো জোর দিতে হবে, তারা ইদলিবের বেসামরিক জনগণের মৃতদেহের ওপর সিরিয়ার পুনর্নির্মাণকাজে শরিক হবে না।